Napoli jilħqu ftehim mal-goalkeeper Ċek, Tomas Vaclik Napoli laħqu ftehim ma' Tomas Vaclik, iżda għadhom ma ddeċidewx jekk jiffirmawx lill-goalkeeper tar-Repubblika Ċeka. Il-Partenopei qablu dwar termini personali ma' Vaclik, li l-kuntratt tiegħu ma' Sevilla skada proprju llum. Il-goalkeeper ta' 32 sena bħalissa qed jilgħab mar-Repubblika Ċeka fil-Euro 2020, u beda l-erba' logħbiet s'issa, u żamm żewġ clean sheets hekk kif iċ-Ċeki avvanzaw għall-kwarti tal-finali. David Ospina jinsab għall-bejgħ dan is-sajf, b'Alex Meret se jkun il-goalkeeper titolari, allura Vaclik jista' jispiċċa jingħaqad magħhom b'self jew jaġixxi bħala s-sostitut ta' Meret. Meret għandu karriera kkaratterizzata minn numru ta' problemi ta' injury u qatta' ħafna mill-aħħar istaġun f'rotazzjoni ma' Ospina, b'dan tal-aħħar jipi ppreferut iktar mill-ex coach tal-Partenopei, Gennaro Gattuso. Issa iżda Luciano Spalletti huwa responsabbli mill-club bħala coach u għadu mhux ċar x'tip ta' goalkeeper qed jittama li jakkwista.